ORDE do 10 de xuño de 2004 pola que se valida o itinerario formativo de determinados cursos de especialidade marítima impartidos pola Armada polos contidos formativos para a obtención de determinados títulos profesionais náutico-pesqueiros regulados nos reais decretos 662/1997, do 12 de maio, e 930/1998, do 14 de maio.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 18/06/2004

Aínda que, o artigo 149.1º 19 da Constitución reserva para o Estado a competencia para a for
mulación das bases de ordenación do sector pesqueiro, o Real decreto 4189/1982, do 29 de setembro, ao amparo da Constitución e o Estatuto de autonomía, traspasa a esta comunidade autónoma as funcións e os servizos da Administración do Estado en materia de ensinanzas profesionais na modalidade de ensinanzas náutico-pesqueiras.
A Consellería de Pesca e Asuntos Marítimos ten a competencia relativa ás ensinanzas de carácter náutico-pesqueiras e á expedición dos correspondentes títulos e tarxetas profesionais que a habiliten para o exercicio da profesión no sector pesqueiro.
Por outra banda, a Armada proporciona unha excelente formación profesional marítima, mellorando e completando a súa competencia como homes de mar. Por ser de interese común para ambas as dúas partes dado o déficit de tripulacións nos buques do sector pesqueiro, a Consellería de Pesca e Asuntos Marítimos debe favorecer a inserción laboral no mundo da pesca para os que decidan abandonar a profesión militar e mellorar as cualificacións profesionais dos efectivos humanos vinculados á Armada en Galicia.
Por todo o exposto, e unha vez analizada a información, documentación e currículos proporcionados pola Armada, esta consellería
DISPÓN:
Artigo 1º.-Obxecto.
Esta orde ten por obxecto regular a validación dos contidos formativos das especialidades marítimas de manobra e navegación, máquinas e hostalaría que se imparten nos centros da Armada, para os empregos de mariñeiro, cabo e cabo primeiro, polos contidos formativos para a obtención de títulos profesionais náutico-pesqueiros, segundo o cadro que se especifica no anexo I desta orde.
Artigo 2º.-Regras de procedemento.
A validación farase mediante resolución da Dirección Xeral de Innovación e Desenvolvemento Pesqueiro logo de petición individualizada de cada interesado e seguindo o modelo que figura no anexo II desta orde.
Contra esta resolución poderase interpoñer con carácter potestativo recurso de reposición ante a Dirección Xeral de Innovación e Desenvolvemento Pesqueiro no prazo dun mes, ou recurso contencioso-administrativo no prazo de dous meses, contados en ambos os dous casos desde o día seguinte ao da notificación ou publicación da citada resolución.
Artigo 3º
Xunto coa solicitude de validación, o interesado deberá presentar a seguinte documentación:
-Fotocopia compulsada do DNI.
-Certificación do xefe de estudos do centro en que se especifique o emprego do interesado e a especialidade cursada.
Disposicións derradeiras
Primeira.-Facúltase a Dirección Xeral de Innovación e Desenvolvemento Pesqueiro para dictar as resolucións necesarias para o desenvolvemento desta orde.
Segunda.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 10 de xuño de 2004.
Enrique César López Veiga
Conselleiro de Pesca e Asuntos Marítimos
ANEXO I
Cadro de validación dos contidos formativos da armada polos contidos formativos para oa obtención de títulos profesionais náutico-pesqueiros.
Certificado de compentencias mariñeiro. (Requisito mínimo: certificado de estudos primarios ou graduado escolar). Validaráselles a todos os MPTM da Armada, logo de ceriticación da persoa competente de ter superadas as probas de natación e un ano de servizo na Armada.
Certificado de mariñeiro-cociñeiro. (Requisito mínimo: certificado de estudos primarios ou graduado escolar). Validaráselles a todos os MPTM da especialidade de hostalaría da Armada, logo de certificación da persoa competente de ter superadas as probas de natación e un ano de servizo na Armada.
Patrón local de pesca das provincias marítimas situadas na Comunidade Autónoma de Galicia. (Requisito mínimo: certificado de estudos primarios ou graduado escolar). Para a validación, o interesado debe ter superado na súa totalidade o plan, de estudos de capacitación de ascenso a cabo da especialidade de manobra e navegación. Deberá realizar os días de embarque regulamentarios ou certificar un ano de embarque en unidades da Armada posterior obter o emprego de cabo. É condición necesaria estar en posesión do certificado de competencia de mariñeiro.
Patrón costeiro polivalente. (Requisito mínimo: certificado de estudos primarios ou graduado escolar). Para a validación, o intereado deber ter superado na súa totalidade o plan de estudos de capacitación de ascenso a cabo primeiro da especialidade de manobra e navegación, polo que se lle expedirá directamente a tarxeta profesional de patrón local de pesca. Para a obtención do patrón costeiro polivalente deberá realizar os días de embarque regulamentarios ou certificar un ano de embarque en unidades da Armada posterior a obter o emprego de cabo primeiro. É condición necesaria estar en posesión do certificado de competencia de mariñeiro.
Emprego
Requisitos
Contidos formativos validados
Mariñeiro de calquera especialidade
Natación+1 ano de servizo
Certificado de competencia de mariñeiro
Emprego
Requisitos
Contidos formativos validados
Mariñeiro (HAM)
Natación+1 ano de servizo
Certificado de competencia de mariñeiro
Certificado de mariñeiro-cociñeiro
Cabo
1 ano de embarque como cabo
Certificado de competencia de mariñeiro
Patrón local de pesca
Cabo primeiro
1 ano de embarque como cabo primeiro
Certificado de competencia de mariñeiro
Patrón local de pesca
Patrón costeiro polivalente
Patrón de 1ª clase de pesca de litoral
Mecánico naval de 1ª clase
-Aos técnicos militares equivalentes a técnicos de grao medio nas especialidades de manobra e navegación ou máquinas, validaránselles os contidos formativos de patrón de litoral ou mecánico naval sem
pre e cando acrediten polo menos un ano de embarque como cabos primeiro.
Con carácter transitorio:
A todo os cabos primeiro anteriores a este acordo, e sen necesidade de xustificar o ensino secundario obrigatorio (ESO) poderáselles validar o seu itinerario formativo polos contidos necesarios para a obtención dos títulos de patrón de 1ª clase de pesca litoral (especialidade de manobra e navegación), e a tarxeta profesional de mecánico naval de 1ª clase (especialidade de mecánico). Por esta vía, a solicitude da tarxeta profesional sería ata o 31 de decembro de 2005 e a data tope para acreditar os días mar ata o 31 de decembro de 2008.
CONSELLERÍA DE XUSTIZA, INTERIOR E ADMINISTRACIÓN
LOCAL